**ΤΑ ΠΡΟΤΥΠΑ**

**Ορισμός:** καθετί το υποδειγματικό, που μπορεί να χρησιμεύσει ως μοντέλο άξιο για μίμηση. Το πρότυπο διαφέρει από το ιδανικό. Το ιδανικό- το τέλειο προϋποθέτει το πρότυπο. Βασικά το άτομο ακολουθεί το πρότυπο, ενώ επιδιώκει το ιδανικό.

**Είδη :** πρότυπα υπάρχουν :

1. στην επιστήμη (πρότυπα με μεθοδολογική μορφή)
2. στην Τέχνη (πρότυπα φυσικά ή φανταστικά)
3. στην τεχνολογία (υποδειγματικό τεχνικό μέσο)
4. 4. στον κοινωνικό χώρο (προσωπικότητες).

**Ιστορική ανασκόπηση**:τα πρότυπα διαμορφώνονται ανάλογα με τις εποχές και με βάση της επικρατούσες συνθήκες (κοινωνικές, πολιτικές, οικονομικές κ.λπ.). Στις πρώτες κοινωνικές ομάδες το πρότυπα ήταν ο καλός, γρήγορος και δυνατός κυνηγός. Στην Αθήνα του 5ου π.Χ. αι. το πρότυπα ήταν ο «καλός καγαθός ανήρ, όμορφος και ενάρετος). Στο Μεσαίωνα τα πρότυπα είχαν θρησκευτικό χαρακτήρα. Στο Διαφωτισμό ίσχυσε το πρότυπο του λογικού, ελεύθερου και καθολικού ανθρώπου (homo universalis). Στην εποχή μας επικρατεί σύγχυση ως προς τα πρότυπα. Ως επικρατέστερο προβάλλεται ο οικονομικά επιτυχημένος άνθρωπος.

**Συντελεστές δημιουργίας προτύπων τη κοινωνία περνά τα πρότυπά της μέσα από :**

1. την οικογένεια : οι γονείς με τη συμπεριφορά τους αποβαίνουν αρνητικά ή θετικά πρότυπα.
2. το σχολείο (περιεχόμενο σπουδών, συμπεριφορά εκπαιδευτικών).
3. τα Μ. Μ. Ε. (προβολή και δημιουργία ηρώων).
4. το κοινωνικό περιβάλλον (φιλίες, διαπροσωπικές σχέσεις, επαγγελματικό περιβάλλον).
5. το πολιτιστικό παρελθόν (η παράδοση, η ιστορία).
6. τους πολιτιστικούς φορείς ( θέατρο, κινηματογράφος, τέχνες).
7. από κοινά αποδεκτά πρότυπα (καλλιτέχνες, πολιτικούς, πνευματικούς ανθρώπους).

**Σημασία των προτύπων για τους νέους :**

1. αποτελούν σημείο αναφοράς για τους νέους, οι οποίοι προσπαθούν να εξισορροπήσουν τις προσωπικές τους ανάγκες και φιλοδοξίες με τις απαιτήσεις του κοινωνικού περιβάλλοντος.
2. καλύπτουν τα κενά που δημιουργούνται από την απεξάρτησή τους από τα γονικά πρότυπα
3. αποτελούν ένα από τους σπουδαιότερους παράγοντες κοινωνικοποίησης.
4. ασκούν ένα ιδιόμορφο και δύσκολα αναγνωρίσιμο κοινωνικό έλεγχο.

**Πρότυπα και νέοι :**

**Α.** *άποψη :οι νέοι δεν παρασύρονται από τα πρότυπα της εποχής :*

* οι σημερινοί νέοι δεν ασχολούνται, δεν συνδέονται με τα κίβδηλα πρότυπα της εποχής αντιδρούν στα κενά περιεχομένου πρότυπα και δημιουργούν δικά τους νεανικά «αντι- πρότυπα**»**.
* δεν χειραγωγούνται από τα τηλεοπτικά πρότυπα
* δεν είναι δέσμιοι καμιάς αυθεντίας**,** γιατί χρησιμοποιούν τησκέψη τους θετικά.

**Β.** *άποψη :οι νέοι σήμερα παρασύρονται από* τα *κίβδηλα πρότυπα της εποχής :*

* οι νέοι δεν έχουν ολοκληρωμένη ενημέρωση και διαπαιδαγώγηση από οικογένεια και σχολείο για τους κινδύνους αυτών των προτύπων.
* μη παροχή σωστής παιδείας - η ημιμάθεια είναι χειρότερη από την αμάθεια.
* η νεολαία είναι άπειρη, έχει άγνοια πάνω στα προβλήματα της εποχής μας.
* τάση των νέων για άκριτη αμφισβήτηση όλων των προτύπων, εξαιτίας της προσπάθειας να αποδεσμευτούν από το κοινωνικό και οικογενειακό περιβάλλον. . .

**Τα θετικά πρότυπα που πρέπει να** προβάλλονται **(με βάση τα προβλήματα της εποχής μας)** :

* του **ιδεολόγου**, του ατόμου με ηθικές αξίες και ιδανικά (εποχή κρίση αξιών και ιδεολογιών, υλιστική νοοτροπία).
* του **αγωνιστή** (εποχή παθητικότητα, εφησυχασμός, ατομικισμός, πολιτική αλλοτρίωση).
* του ατόμου με **υγιή πολιτική συνείδηση** ( εποχή : «οπαδοποίηση»**,** πελατειακές σχέσεις ανάμεσα σε κράτος και πολίτη, κομματικός φανατισμός).
* του **πνευματικού ανθρώπου** (εποχή : κυριαρχία ειδώλων, αδιαφορία για την πνευματική καλλιέργεια).
* του **ολοκληρωμένου** (ηθικά και πνευματικά) επιστήμονα (εποχή : εξειδίκευση, τεχνοκρατική αντίληψη).
* του **ανθρώπου με οικολογικές ευαισθησίες** (εποχή οικολογική κρίση, φαινόμενο θερμοκηπίου, τρύπα του όζοντος...).
* του **φιλειρηνιστή** (εποχή : πυρηνική απειλή, εξοπλισμοί, έξαρση εθνικισμού.
* του ατόμου με **οικουμενική συνείδηση** (εποχή παγκοσμιοποίηση φαινομένων και προβλημάτων).

**Τα αρνητικά πρότυπα που προβάλλονται στις μέρες μας :**

* του **ευτυχισμένου καταναλωτή** (που ταυτίζει το «είναι» **με το** «έχειν» και διακατέχεται από πνεύμα υλικού ευδαιμονισμού).
* του οικονομικά και επαγγελματικά επιτυχημένου (με χρήση αθέμιτων μέσων και ελάσσονος μόχθου).
* του **εξειδικευμένου τεχνοκράτη** που είναι προσαρμοσμένος στις απαιτήσεις της σύγχρονης ανταγωνιστικής εποχής.
* του **ατομικιστή**, που επιδιώκει λύσεις χωρίς συλλογική δράση και δε συμμετέχει στα κοινωνικά κινήματα.
* του ατόμου που εξιδανικεύει τη σωματική διάσταση και αδιαφορεί γιατην ηθική και πνευματική πτυχή της προσωπικότητάς του.
* πρότυπα βίας.
* **τα είδωλα,** , αστέρες της τέχνης και του αθλητισμού, πρότυπα κατασκευασμένα που προωθούνται από το οικονομικό και κοινωνικό κατεστημένο για λόγους εμπορευματοποίησης και αποπροσανατολισμού τωνπολιτών.

**Οι *λόγοι* της *κατασκευής ειδώλων :***

* **τα αίτια του φαινομένου είναι κυρίως οικονομικά.** Πρωταρχικός στόχος της κατασκευής των ειδώλων είναι η αύξηση των κερδών για τους κατασκευαστές τους. Η προβολή τους δημιουργεί στο κοινό τεχνητές ανάγκες είτε για την «απόλαυση» του ίδιου του ειδώλου, είτε για την ιδιοποίηση του προϊόντος, που αυτό διαφημίζει **το** διαφημιζόμενο προϊόν επενεργεί υποσυνείδητα στον καταναλωτή : **νομίζει** πως, **αν** το αποκτήσει, θα μοιάσει με το είδωλο που το διαφημίζει.
* ορισμένες κοινωνίες τα χρησιμοποιούν ως «ναρκωτικό» κατά της πνευματικής, πολιτικής και ηθικής ανησυχίας. Όταν μια κοινωνία δεν έχει ήδεν θέλει να προβάλλει ήρωες-πρότυπα, προωθεί στους νέους είδωλα, φτηνά υποκατάστατα. Το είδωλο καλείται να καλύψει τα υπαρξιακά κενά, τα ιδεολογικά αδιέξοδα, τις πνευματικές ανησυχίες και τους προσωπικούς προβληματισμούς των νέων. Όταν μια κοινωνία δε θέλει να της θέτουν οι νέοι ερωτήματα, τους προσφέρει ως ηρεμιστικό τα είδωλα*.*)

**Αίτια επικράτησης αρνητικών προτύπων** :

* ημιμάθεια της εποχής και τάση για εξειδίκευση.
* πνευματική και ηθική κρίση της εποχής μας (προβολή χρήματος, έλλειψη αξιών, ενδιαφέρον για τη σωματική και μόνο ανάπτυξη).
* διάδοση των προτύπων από τα Μ. Μ. Ε. και τον Τύπο **(**διαφημίσεις, σήριαλ, ταινίες). τουρισμός(ξενομανία,μιμητισμός).

**Συνέπειες των αρνητικών προτύπων :**

(*για το άτομο :)*

* εμποδίζουν την πνευματική καλλιέργεια.
* δημιουργούν καταναλωτικό πνεύμα.
* περιορίζουν τον ιδιαίτερο προσωπικό τρόπο έκφρασης και αποπροσανατολίζουν τους νέους. . -
* δημιουργούν φανατισμό : οι άνθρωποι γίνονται μονόπλευροι, αδιάλλακτοι,
* αυξάνεται η βία και η εγκληματικότητα.
* δυσκολία ομαλής κοινωνικής συνύπαρξης.
* δημιουργία άγχους, ανασφάλειας, ψυχολογικών προβλημάτων.

*(για την κοινωνία :)*

1. οικονομική εκμετάλλευση.

2. κρίση κοινωνικών θεσμών.

3. διεύρυνση του χάσματος γενεών.

4. αδυναμία της πολιτείας να χρησιμοποιήσει δημιουργικά ένα μέρος της νεολαίας της.

**Μέτρα για τον περιορισμό των αρνητικών προτύπων :** χρέος της πολιτείας είναι :

**1**. να μην προβάλλει τέτοια αρνητικά πρότυπα.

**2..** να δώσει κίνητρα για σωστή και ολοκληρωμένη, βασιζόμενη στην ανθρωπιστική παιδεία, μόρφωση. .

**3.** να παρέχει δυνατότητες στα άτομα για απασχόληση που ικανοποιεί τις ανάγκες και τις κλίσεις τους.

Η **διαφορά ανάμεσα στα πρότυπα και στα είδωλα**.

**Πρότυπο:** Θεωρείται το πρόσωπο, η κατάσταση ή ο θεσμός, που είναι άξιο για μίμηση, εξαιτίας των διαχρονικά θετικών του χαρακτηριστικών**.**

**Είδωλο**: Θεωρείται το πρόσωπο που μυθοποιείται και προβάλλεται έντεχνα και συστηματικά, κυρίως από τα ΜΜΕ, και γίνεται, πρόσκαιρα, αντικείμενο υπερβολικής αγάπης και εκδηλώσεων λατρείας.

**Παράγοντες που διαμορφώνουν τα είδωλα**.

**Τα μέσα μαζικής ενημέρωσης:** δημιουργούν και προβάλλουν είδωλα από το χώρο

* του θεάτρου, του κινηματογράφου, της μουσικής (ηθοποιούς, τραγουδιστές)
* του αθλητισμού (ποδοσφαιριστές, μπασκετμπολίστες)
* της πολιτικής
* της διαφήμισης και της μόδας (μοντέλα, δημιουργούς μόδας)

**Οικονομικά κέντρα.** Στοχεύοντας αποκλειστικά στο οικονομικό κέρδος: γεννούν την ψευδαίσθηση ότι ο καθένας μπορεί ναβρεθεί στη θέση των ειδώλων, αφού αυτά περισσότερο κατασκευάζονται παρά διακρίνονται για το ταλέντο τους. κατασκευάζουν ανθρώπους που δε σκέπτονται, αλλά μιμούνται **και** καταναλώνουν.

**Τα απολυταρχικά καθεστώτα:** υποκαθιστούν τη σκέψη και τις νεανικές ανησυχίες με εφήμερα είδωλα του αθλητισμού, κυρίως του ποδοσφαίρου.

**Ο τεχνολογικός προσανατολισμός της εποχής μας**:

* ενισχύει το καταναλωτικό πνεύμα
* συρρικνώνει τον πνευματικό πολιτισμό
* ευνοεί τη διάδοση των ειδώλων

**-Το** ίδιο **το άτομο όταν:**

* έχει μειωμένη αυτοπεποίθηση
* παρουσιάζει όμοια χαρακτηριστικά με το πρότυπο

**Γιατί οι νέοι αναζητούν πρότυπα ή είδωλα**.

**Οι νέοι**:

* **Αδιαμόρφωτοι και ανολοκλήρωτοι**, εντυπωσιάζονται εύκολα από το διαφορετικό και το ασυνήθιστο.
* **Εύπλαστοι και φιλόδοξοι,** χωρίς υποκειμενική ετερότητα, προσβλέπουν στα παλιά και δοκιμασμένα πρότυπα**,** που εξασφαλίζουν αποδεδειγμένα κύρος και γόητρο.
* **Οραματιστές**, αλλά **και ανασφαλείς**, αναζητούν την κοινωνική αποδοχή με τη διαδικασία ταύτισης ή ένταξης σε ομοϊδεατικές ομάδες.
* **Απογοητευμένοι** από τους μεγάλους, ψάχνουν για ερείσματα που ανταποκρίνονται στο δικό τους κόσμο του μέλλοντος.
* **Εύπιστοι** από τη φύση τους, αλώνονται από τα εκθαμβωτικά είδωλα των μέσων ενημέρωσης.
* **Μόνοι στο πολύβουο πλήθος** των σύγχρονων πόλεων, σε οικογένειες που δεν επικοινωνούν**, '**συνομιλούν με την αφίσα του ειδώλου τους.

**ΚΡΙΤΗΡΙΑ ΑΠΟ ΤΗΝ ΤΡΑΠΕΖΑ ΘΕΜΑΤΩΝ**

**ΚΡΙΤΗΡΙΟ 1**

**Κείμενο 1**

# [Τα πρότυπα των νέων]

*Το παρακάτω κείμενο υπογράφεται από την Κατερίνα Σώκου, δημοσιογράφο που ζει στην Αμερική. Έχει δημοσιευθεί στη στήλη «Απόψεις» της εφημερίδας Καθημερινή στις 23.1.2019.*

Ήταν το θέμα της έκθεσης εκείνη τη χρονιά στις Πανελλαδικές Εξετάσεις. Η πρώτη μου σκέψη ήταν ότι, αν είναι να έχει κανείς πρότυπα, ας είναι υψηλά: χωρίς να είμαι θρησκευόμενη –κάτι που φρόντισα να επισημάνω–, πρότεινα τον Ιησού Χριστό, που κήρυξε την αγάπη για τον πλησίον. Ούτε σε επαναστάτες αναφέρθηκα ούτε σε εθνικά σύμβολα. Ούτε καν στους σταρ της σοουμπίζ! Δεν κέρδισα φίλους σε κανένα στρατόπεδο: Πήρα έναν μέτριο βαθμό, ο οποίος ήταν τελικά το καλύτερο δώρο, γιατί βρέθηκα στο Ιστορικό Ιωαννίνων – μακάρι να μπορούσα να πω ότι το έκανα επίτηδες, αλλά μάλλον ήμουν εκτός κλίματος.

Ας κάνω μια δεύτερη προσπάθεια: Υποψήφια για 10 βραβεία Όσκαρ η ταινία «The Favorite» του σκηνοθέτη Γιώργου Λάνθιμου. Στους ημιτελικούς του αυστραλιανού Open o τενίστας Στέφανος Τσιτσιπάς. Δύο Έλληνες που, ξεκινώντας από την Ελλάδα, με ελληνικά βιώματα και περιορισμούς και όχι από το Λος Άντζελες ή την Ελβετία, φτάνουν στην κορυφή του αντικειμένου τους. Ο κόσμος θαυμάζει το κατόρθωμά τους, χωρίς να ασχολείται ιδιαίτερα με την καταγωγή τους. Αλλά εμείς ξέρουμε: είναι δύο από εμάς, τους Έλληνες, που αντιμετωπίζουμε αντίστοιχους περιορισμούς και δυσκολίες, και γι’ αυτό μιλούν στην καρδιά. Είναι ώρα να μιλήσουν και στο μυαλό, να γίνουν πρότυπα για το νέο μοντέλο του δημιουργικού και επιτυχημένου επαγγελματία. Εκείνου που είναι διεθνώς ανταγωνιστικός, ακριβώς επειδή δουλεύει σκληρά, αλλά και επειδή έχει ένα μεγάλο όραμα και, για να το υπηρετήσει, δεν διστάζει να ανοίξει τα φτερά του στο εξωτερικό και βήμα βήμα να φτάσει να αξιοποιεί τους καλύτερους ηθοποιούς του Χόλυγουντ ή να προπονείται στις καλύτερες σχολές τένις του κόσμου. […]

**ΘΕΜΑΤΑ**

**ΘΕΜΑ 1 (μονάδες 35)**

**1ο υποερώτημα (μονάδες 10)**

Ποια πρόσωπα και για ποιους λόγους, σύμφωνα με τη συγγραφέα του Κειμένου 1, μπορούν να αποτελέσουν πρότυπα για τους νέους σήμερα; (50 λέξεις)

**2ο υποερώτημα (μονάδες 10)**

Να περιγράψεις τον τρόπο με τον οποίο γίνεται νοηματικά η σύνδεση των παραγράφων του Κειμένου 1.

**3ο υποερώτημα (μονάδες 15)**

Τι πετυχαίνει η συγγραφέας με την επιλογή του πρώτου ενικού προσώπου των ρημάτων στην πρώτη παράγραφο του Κειμένου 1; (μονάδες 10) Γιατί επιλέγει το πρώτο πληθυντικό ρηματικό πρόσωπο στο χωρίο της δεύτερης παραγράφου: «Αλλά εμείς ξέρουμε: είναι δύο από εμάς, τους Έλληνες, που αντιμετωπίζουμε αντίστοιχους περιορισμούς και δυσκολίες, και γι’ αυτό μιλούν στην καρδιά» (μονάδες 5);

**Κείμενο 1**

**Παράγοντες που επηρεάζουν την νεανική συµπεριφορά**

*Το κείμενο έχει αντληθεί από μεταπτυχιακή εργασία που εκπονήθηκε το 2013 με τίτλο: «Νεανική παραβατικότητα στoν Νομό Ηρακλείου Κρήτης. Μελέτη περίπτωσης», Ελευθέριος Κωστένης, Φλώρινα, Πανεπιστήμιο Δυτικής Μακεδονίας, Παιδαγωγικό τμήμα Νηπιαγωγών.*

Οι νέοι που μεγαλώνουν σε ασταθές οικογενειακό και κοινωνικό περιβάλλον θεωρείται ότι παρουσιάζουν αυξημένες πιθανότητες επικινδυνότητας ανάπτυξης αποκλίνουσας συμπεριφοράς, αφού εκτίθενται σε αρνητικές επιρροές. Ανάλογα με το είδος και τον βαθμό ισχύος αυτών των επιρροών, τα ασταθή περιβάλλοντα μπορεί να ευνοήσουν την ανάπτυξη αντικοινωνικής συμπεριφοράς στα παιδιά, γεγονός που συχνά οδηγεί σε ποινική και αποκλίνουσα συμπεριφορά στη μετέπειτα ζωή τους. Η νεανική παραβατική συμπεριφορά επηρεάζεται από μια σειρά ποικίλων παραγόντων μεταξύ των οποίων είναι η οικογένεια, η κοινωνικοοικονομική τάξη και οι εκπαιδευτικές εμπειρίες.

Το οικογενειακό περιβάλλον διαδραματίζει πρωτεύοντα ρόλο στην ψυχοσωματική ανάπτυξη των ανηλίκων. Η οικογένεια μεταλαμπαδεύει στους νέους κανόνες, αξίες και πρότυπα συμπεριφοράς, τα οποία αποτελούν καταλυτικούς παράγοντες για τη δημιουργία της εσωτερικής δομής της προσωπικότητας, καθώς και για τις μετέπειτα πεποιθήσεις και τα πρότυπα που ενστερνίζονται οι νέοι. Μέσα από την οικογενειακή μονάδα τα παιδιά μαθαίνουν το μεγαλύτερο µέρος των κανόνων που σχετίζονται µε την αλληλεπίδρασή τους µε τα υπόλοιπα µέλη του κοινωνικού συνόλου, αναπτύσσοντας διαπροσωπικές και λειτουργικές σχέσεις. Οι οικογένειες οι οποίες χαρακτηρίζονται από εσωτερική ισορροπία και συμβιώνουν σε ένα υγιές και αρμονικό περιβάλλον καθοδηγούν τα µέλη τους σχετικά µε το πώς να αλληλεπιδρούν µε τους γύρω τους σύμφωνα µε λειτουργικά πρότυπα συμπεριφοράς. Αντίθετα, ένα αντικοινωνικό και νοσηρό οικογενειακό περιβάλλον διαπαιδαγωγεί τα µέλη του σύμφωνα µε δυσλειτουργικούς κανόνες συμπεριφοράς. Έτσι, συμπεραίνουμε πως η οικογένεια δημιουργεί τις προδιαγραφές για την ανάπτυξη συμπεριφοράς σύμφωνης ή µη µε τους κανόνες του κοινωνικού συνόλου.

Στο παρελθόν υπήρχε η παραδοχή ότι τα παιδιά που προέρχονταν από φτωχικό και εργατικής τάξης υπόβαθρο κατατάσσονταν σε µια «τάξη υψηλού κινδύνου» και ότι είναι πολύ πιθανό να αναπτύξουν παραβατική συμπεριφορά. Η αντίληψη αυτή συνεχίστηκε µέχρι και τις αρχές της δεκαετίας του 1960 όπου οι ειδικοί ερευνητές υποστήριζαν ότι το ταξικό υπόβαθρο ήταν µια σημαντική επεξηγηματική μεταβλητή για την παραβατική τάση. Το τεκμήριο αυτό έκτοτε έχει αμφισβητηθεί έντονα, διότι τα στατιστικά στοιχεία άρχισαν να δείχνουν κατά τη διάρκεια της δεκαετίας του 1960 ότι η εγκληματικότητα αποτελεί επίσης συχνό φαινόμενο μεταξύ των νέων της μεσαίας τάξης.

**ΘΕΜΑΤΑ**

**ΘΕΜΑ 1 (μονάδες 35)**

**1ο υποερώτημα (μονάδες 10)**

Πώς το οικογενειακό περιβάλλον, σύμφωνα με το Κείμενο 1, διαδραματίζει σημαντικό ρόλο στην ανάπτυξη της προσωπικότητας του εφήβου και κατ’ επέκταση στην εκδήλωση ή μη παραβατικής συμπεριφοράς; (50 - 60 λέξεις)

**2ο υποερώτημα (μονάδες 10)**

Η 3η παράγραφος του Κειμένου 1 οργανώνεται δομικά με την τεχνική της σύγκρισης – αντίθεσης. Ποια είναι τα σκέλη της (μονάδες 4) και τι θέλει να πετύχει με αυτήν ο συγγραφέας (μονάδες 6);

**3ο υποερώτημα (μονάδες 15)**

α. Η νεανική παραβατική συμπεριφορά επηρεάζεται από μια σειρά ποικίλων παραγόντων... (1η παράγραφος)

β. Αντίθετα, ένα αντικοινωνικό και νοσηρό οικογενειακό περιβάλλον διαπαιδαγωγεί τα µέλη του σύμφωνα µε δυσλειτουργικούς κανόνες συμπεριφοράς. (2η παράγραφος)

γ. Το τεκμήριο αυτό έκτοτε έχει αμφισβητηθεί έντονα… (3η παράγραφος)

Ποιο είναι το είδος της σύνταξης (ενεργητική ή παθητική) που χρησιμοποιείται στα παραπάνω χωρία του Κειμένου 1 (μονάδες 6); Να μετατρέψεις τη σύνταξη στην αντίθετη από αυτήν που σε κάθε χωρίο αναγνώρισες (μονάδες 3)